[{"text_idx": "#000000", "text": "Y brif gerddorfa yn y Deyrnas Unedig i bobl dan 30 oed. Cenhedlaeth newydd o gerddoriaeth fyw."}, {"text_idx": "#000001", "text": "Nid cerddorfa gyffredin mo Sinfonia Cymru. Rydyn ni\u2019n hoffi gwneud pethau\u2019n wahanol. Glynu wrth y llyfr rheolau a dilyn y dorf? Nid dyna\u2019n steil."}, {"text_idx": "#000002", "text": "I ddechrau, mae ein holl chwaraewyr yn iau na 30 oed. Mae llawer o\u2019n chwaraewyr yn cymryd yr awenau ac yn arwain ein prosiectau, gan wibio rhwng arddulliau clasurol a modern, archwilio eu creadigrwydd a herio arferion. Rydyn ni\u2019n rhoi rhai o\u2019r cerddorion proffesiynol mwyaf dawnus yn y Deyrnas Unedig ar y llwyfan, lle maen nhw\u2019n haeddu bod, fel y gallan nhw ffurfio eu gyrfaoedd a datblygu eu dawn gerddorol."}, {"text_idx": "#000003", "text": "Maen nhw, yn eu tro, yn dod ag ysbryd arbennig i\u2019w cerddoriaeth, gan greu perfformiadau sy\u2019n llawn egni, cyffro a phw\u0302er. Dyna sut y dylai cerddoriaeth gael ei phrofi."}, {"text_idx": "#000004", "text": "Weithiau, rydyn ni\u2019n cynnal cyngherddau mwy traddodiadol \u2013 fe welwch ni\u2019n perfformio popeth o ensembles llinynnol bach i weithiau symffoni llawn rhyfeddol. Ar y llaw arall, rydyn ni wrth ein bodd yn gwthio ffiniau cerddorol gyda pherfformiadau cerddorol personol mewn amrywiaeth o arddulliau dynamig \u2013 jazz, enaid-ffync, cerddoriaeth y byd a llawer, llawer mwy."}, {"text_idx": "#000005", "text": "A\u2019r peth gorau? Rydyn ni\u2019n dod a\u0302\u2019r genhedlaeth newydd hon o gerddoriaeth fyw i chi. Profiadau cerddorol rhyfeddol, wedi\u2019u cynllunio a\u2019u cyflwyno gan y cerddorion ifanc gorau, ar gyfer cynulleidfaoedd yng Nghymru a thu hwnt."}, {"text_idx": "#000006", "text": "Ein cenhadaeth yw datblygu\u2019r cerddorion ifanc neilltuol hyn a rhoi cyfle go iawn iddyn nhw lansio eu gyrfaoedd. Trwy wneud hynny, rydyn ni\u2019n dod a\u0302 cherddoriaeth fyw ysbrydoledig ac awyrgylch diysgog i bobl mewn lleoliadau annisgwyl."}, {"text_idx": "#000007", "text": "Ond ni allwn wneud hyn ar ein pen ein hunain. Profwch gerddoriaeth fyw o fath gwahanol gyda Sinfonia Cymru ac ymunwch a\u0302\u2019n cymuned arbennig."}, {"text_idx": "#000010", "text": "Darganfod mwy gan Sinfonia Cymru"}, {"text_idx": "#000013", "text": "Cyfrannwch rodd nawr i roi\u2019r dechrau gorau posibl i gerddorion ifanc yn eu gyrfaoedd proffesiynol."}, {"text_idx": "#000014", "text": "Byddwn yn rhoi\u2019r wybodaeth ddiweddaraf i chi am newyddion a digwyddiadau gan Sinfonia Cymru"}]